कालेज में मंगलवार को उत्तरी द्वार के पास एक छात्र की कुछ लड़कों ने पिटाई कर दी थी। इससे आक्रोशित पीड़ित छात्र द्वारा कालेज में समूह बनाकर मारने वाले गुट की तलाश की जा रही थी। गुरुवार को उन्हें सूचना मिली कि मारने वाले छात्र शिक्षाशास्त्र विभाग के पास खड़े हैं। ऐसे में वह कालेज के पीछे वाले मैदान से होकर वहां पहुंचे। रास्ता बंद होने के कारण उनके द्वारा दहशत फैलाने के लिए पीछे से विभाग में बम फेंक दिया। इसके बाद पांच बाइक पर पहले से तैनात साथियों के साथ वह बाइक पर बैठकर फरार हो गए। हमलावर मुंह को गमछे से बांधे हुए होम्योपैथिक कालेज वाले रास्ते से पहुंचे थे।